Cuneiform Tablet BIN 4 221 (NBC 3682)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma PUZUR₄-a-šur-ma i-na KÙ.BABBAR ù KÙ.GI ša DINGIR-ma-lik ub-lá-ni 2 GÚ 20 ma-na AN.NA ku-nu-ki 1 me-at 10 ku-ta-ni qá-dum 8 ku-ta-ni SIG₅-tim 2 {TÚG}kà-am-sú 40 ma-na AN.NA qá-tim 6 ANŠE ṣa-lá-me DINGIR-ma-lik i-ra-de₈-a-kum i-nu-mì uṣ-a-ni ḫu-ša-ḫu-ma ṭup-pá-am lá nu-lá-pì-tám ší-tí lu-qú-tí-kà i pá-ni-e-ma wa-ṣí-im né-ba-kà-kum ù té-er-tí-ni za-ku-tum i-lá-kà-kum ší-ta šu-ba-at É a-ḫu-qar ša ḫa-ḫi-im ša a pá-at sú-qí-nim ša É zi-zi-<gap> a-na 6.33333 ma-na KÙ.BABBAR ni-iš-a-ma-ku-ma KÙ.BABBAR a-wi-il₅-tim <gap>-<gap> um-ma né-nu-ma ni-ša-a-ma ú-šé-ba-lá-ki-im